Australsk slangehalsskilpadde

Slangehalsskilpadden (chelodina longicollis) er en ferskvannsskilpadde som hører til undersordenen halsvendere og lever i Sør- og Øst-Australia.

Med det lille hodet og den ekstremt lange halsen er denne arten en av Australias mest særegne ferskvannskrypdyr. Til sammen er hodet og halsen lenger enn skallet, noe som gjør det lett å snappe etter byttedyr som fisker, rumpetroll og krepsdyr når de kommer forbi. Denne lange halsen fungerer også som snorkel når skilpadden sitter og hviler på bunnen av stille elver eller sumper og languner. 
Om sommeren vandrer den langt over land for å finne vann. Når den forstyrres, utsondrer den illeluktende væske fra moskuskjertlene. Hunnen legger 6-24 skjøre egg i et reir hun graver i grasmark eller sandjord om natta eller etter regnvær.

 Utseende 
 Lengde: 20 - 25 cm
 Ynglemåte: Egg
 Levested: Delvis i vann

 Eksterne lenker 

 Nettstedet Anmialdiversity:  

Kategori:Skilpadder
Kategori:Krypdyr formelt beskrevet i 1794
Kategori:Australias krypdyr
Kategori:Australias endemiske fauna